31986L0096
L 080/55
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 18 март 1986 година
за изменение на Директива 80/232/ЕИО за сближаване на законодателствата на държавите-членки относно гамите от номинални количества и допустими номинални вместимости за някои продукти в опаковки за продажба на дребно
(86/96/EИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 100 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че след приемането на 15 януари 1980 г. на Директива 80/232/ЕИО (4) са възникнали трудности, по-специално по отношение на обозначаването на някои продукти в приложение I и тълкуването на встъпителния параграф от приложение III;
като има предвид, че посочените приложения следва съответно да бъдат изменени,
ПРИЕ НАСТОЯЩАТА ДИРЕКТИВА:
Член 1
Приложения I и III към Директива 80/232/ЕИО се изменят в съответствие с приложението към настоящата директива.
Член 2
Държавите-членки предприемат необходимите мерки, за да се съобразят с настоящата директива, в срок от 18 месеца от нейното нотифициране (5). Те незабавно информират Комисията за това.
Член 3
Адресати на настоящата директива са държавите-членки.
Съставено в Брюксел на 18 март 1986 година.